[{"text_idx": "#000001", "text": "EAEko familiak ezkortasunera itzuli dira"}, {"text_idx": "#000003", "text": "Zer iritzi dute EAEko familiek datozen hamabi hilabeteetan egongo den bilakaera sozioekonomiko orokorraren inguruan?"}, {"text_idx": "#000004", "text": "EAEko familiak ezkorrak dira (-7), Estatuko (-25) eta EB-27ko (-22) familiak bezalaxe. 2022a prezioen igoerak markatu du hasieratik (bereziki, produktu energetikoen prezioen igoerak), eta gerra-gatazkak larriagotu egin du egoera. Gainera, badirudi testuinguru hori ez dela epe motzean konponduko. Funtsean, Europako familiek egoera bera dute eta, ondorioz, ezkortasun bera."}, {"text_idx": "#000008", "text": "Igurikimen horiek bat datoz EAEn erregistratutako emaitzekin (maiatzean). Izan ere, historikoa izan da Gizarte Segurantzako afiliazioa (986.436 afiliatu, 2021eko maiatzean baino +23.222), eta erregistratutako langabeziak behera egiten jarraitzen du (113.352 pertsona, 2021ean baino -9.266). Dena den, lehenengo hiruhilekoko hazkunde ekonomikoa aurreikusitakoa baino apur bat ahulagoa izan zela baieztatu da (+% 1,0, hiruhileko arteko tasa, Eustat), eta azpiko inflazioaren igoera sendotu egin da; ia % 5ekoa da (maiatzeko aurrerapena)."}, {"text_idx": "#000011", "text": "EAEko familiek egungo uneari erosketa handiak egiteko ematen dioten balorazioa okertu egin da (-35), hortaz, erosketa handi horiek egiteko igurikimenak ere okertu egin dira apur bat (-7). Gainera, etxebizitza eta ibilgailua erosteko igurikimena ahuldu egin da."}, {"text_idx": "#000013", "text": "Inflazioak eta gerra-gatazkaren ondorioek okertu egin dituzte EAEko familien igurikimenak, eta oso sentikorrak dira bi urte zailen ondoren 2022rako aurreikusitako suspertzearen jaitsieraren aurrean. Badirudi bilakaera inflazionista luzatu egingo dela, eta dagoeneko ondasun eta zerbitzu askori eragiten die (\u201cespiral\u201d efektua). Agertoki partekatua da, eta nabarmen kaltetu du EAEko eta Europako familien konfiantza."}]